கேள்வி: தமிழ்த்தாய் வாழ்த்து (புதுச்சேரி) குறித்து விரிவாக சொல்லுங்கள்.
பதில்: வாழ்வினில் செம்மையைச் செய்பவள் நீயே அல்லது புதுவையின் தமிழ்த் தாய் வாழ்த்து (அன்னைத் தமிழைப் பிரார்த்திப்பது) என்பது புதுச்சேரியின் மாநிலப் பாடல் ஆகும். இந்தப் பாடலைப் புரட்சிக்கவிஞர் புகழப்பட்ட பாரதிதாசன் எழுதியிருந்தார். இவர் எழுதிய ''இசை அமுது'' என்னும் பாடல் தொகுப்பிலுள்ள இரண்டாம் பகுதியின் முதல் பாடல் இதுவாகும்.[http://www.tamilkalanjiyam.com/literatures/bharathidasan/isai_amutu_ex2.html பாரதிதாசன் நூல்கள்: இசை அமுது] 1991-ஆம் ஆண்டில், இசையமைப்பாளர் எல். கிருஷ்ணன் இப்பாடலுக்கு இசையமைத்தார். பொதுவாகப் புதுச்சேரி அரசின் அதிகாரப்பூர்வ விழாக்கள் இந்தப் பாடலுடன் தொடங்கி ஜன கண மன முடிவடையும்.
கேள்வி: தமிழ்த்தாய் வாழ்த்து (புதுச்சேரி) - வரலாறு பற்றி தகவல் சொல்.
பதில்: சென்னை மாநில சட்டமன்றத் தேர்தல், 1967, தி.மு.க வெற்றிபெற்று ஆட்சியமைத்தது. தமிழ்நாட்டின் முதலமைச்சரான கா. ந. அண்ணாதுரை தமிழ்த்தாய் வாழ்த்தாக மனோன்மணீயம் சுந்தரம் பிள்ளை தமிழ்த்தாய் வாழ்த்து பாடலை ஆக்க விரும்பினார். இதற்கிடையில் 1969-இல் அண்ணா இறந்தார். இதன்பிறகு மு. கருணாநிதி முதலமைச்சராகத் பொறுப்பேற்றதையடுத்து அப்பாடலை 1970 மார்ச்சு 11 அன்று தமிழக அரசு தமிழ்த்தாய் வாழ்த்தாக அறிவித்தது. அப்போது புதுச்சேரியிலும் தி.மு.க தான் ஆட்சியில் இருந்தது. அதன் முதல்வராக இருந்த பாரூக் மரைக்காயர் நீராரும் கடலுடுத்த படலையே புதுச்சேரியின் மாநிலப் பண்ணாக அங்கீகரித்தார். புதுச்சேரி கம்பன் விழாவில், புதுச்சேரிக்கு எனத் தனியாகத் தமிழ்த்தாய் வாழ்த்து வேண்டும் என்று கோவிந்தசாமி, மன்னர் மன்னன், புதுவை சிவம், புலவர் சித்தன் ஆகியோர் அம்மாநில முதல்வரான பாரூக் மரைக்காயரிடம் நோரடியாகக் கோரிக்கை வைத்தனர். அப்படியானால் யார் பாடலை வாழ்த்தாக வைக்கலாம் என்று அவர் கேட்டபோது மண்ணின் மைந்தரான பாரதிதாசன் பாடலைத் தமிழ்த்தாய் வாழ்த்தாக வைக்கலாம் என்று அனைவரும் ஒருமித்து கூறினர். இதையடுத்துப் பாரதிதாசனின் ''இசை அமுது'' என்னும் பாடல் தொகுப்பின் இரண்டாம் பகுதியின் முதல் பாடலான ''வாழ்வினில் செம்மையைச் செய்பவள் நீயே'' என்ற பாடலைப் புதுச்சேரியின் தமிழ்த்தாய் வாழ்த்தாக வைக்க முடிவெடுக்கப்பட்டது. இதுதொடர்பாக 1972, சனவரி 4 அன்று முறையாக அரசாணை வெளியிடப்பட்டது.
கேள்வி: தமிழ்த்தாய் வாழ்த்து (புதுச்சேரி) - பாடல் வரிகள் குறித்து விரிவாக சொல்லுங்கள்.
பதில்: : வாழ்வினில் செம்மையைச் செய்பவள் நீயே : மாண்புகழ் நீயே என் தமிழ்த் தாயே : வீழ்வாரை வீழாது காப்பவள் நீயே! : வீரனின் வீரமும், வெற்றியும் நீயே! : தாழ்ந்திடு நிலையினில் உனைவிடுப் பேனோ : தமிழன் எந்நாளும் தலைகுனி வேனோ : சூழ்ந்தின்பம் நல்கிடும் பைந்தமிழ் அன்னாய் : தோன்றுடல் நின்உயிர் நான்மறப் பேனோ? : செந்தமிழே உயிரே நறுந் தேனே : செயலினை மூச்சினை உனக்களித் தேனே : நைந்தா யெனில்நைந்து போகுமென் வாழ்வு : நன்னிலை உனக்கெனில் எனக்குந் தானே! : முந்திய நாளினில் அறிவும் இலாது : மொய்த்தநன் மனிதராம் புதுப்புனல் மீது : செந்தாமரைக் காடு பூத்தது போலே : செழித்த என் தமிழே ஒளியே வாழி! : செழித்த என் தமிழே ஒளியே வாழி! : செழித்த என் தமிழே ஒளியே வாழி!http://www.akaramuthala.in/modernliterature/kavithai/%E0%AE%B5%E0%AE%BE%E0%AE%B4%E0%AF%8D%E0%AE%B5%E0%AE%BF%E0%AE%A9%E0%AE%BF%E0%AE%B2%E0%AF%8D-%E0%AE%9A%E0%AF%86%E0%AE%AE%E0%AF%8D%E0%AE%AE%E0%AF%88%E0%AE%AF%E0%AF%88%E0%AE%9A%E0%AF%8D-%E0%AE%9A%E0%AF%86/